techiaith/cofnodycynulliad_en-cy huggingface dataset:
English: Thank you. I'd just like to emphasise once again that it's the number of assessments - when carers do present and want those assessments and they're not able to access them. Since the Social Services and Well-being (Wales) Act 2014, I think it's even more important that your Government isn't failing on those. Now, social care demands such as providing support for carers and looked-after children and meeting domiciliary care needs are placing local authorities under huge financial pressure. For example, it is partly because of social care and children's services demands that Monmouthshire local authority is facing a £4 million deficit this year. Conwy County Borough Council, my own local authority, is forecasting a financial deficit of £12.5 million for the next financial year. Whilst the draft budget allocates £40 million via a special grant to local authorities to address pressures in social care in 2020-21, the £30 million allocated via grants to local authorities last year did not succeed in addressing these pressures in social care. So, I suppose it's a really obvious question on my part: why do you think that £40 million is going to be enough to actually help these local authorities meet their duties, especially including those owed to carers and looked-after children?
Welsh: Diolch. Hoffwn bwysleisio unwaith eto mai nifer yr asesiadau - pan fydd gofalwyr yn awyddus i gael yr asesiadau ac yn methu eu cael. Ers Deddf Gwasanaethau Cymdeithasol a Llesiant (Cymru) 2014, credaf ei bod hyd yn oed yn bwysicach nad yw eich Llywodraeth yn gwneud cam â'r rheini. Nawr, mae gofynion gofal cymdeithasol fel darparu cefnogaeth i ofalwyr a phlant sy'n derbyn gofal a diwallu anghenion gofal cartref yn rhoi pwysau ariannol enfawr ar awdurdodau lleol. Er enghraifft, mae awdurdod lleol Sir Fynwy yn wynebu diffyg o £4 miliwn eleni, yn rhannol o ganlyniad i ofynion gofal cymdeithasol a gwasanaethau plant. Mae Cyngor Bwrdeistref Sirol Conwy, fy awdurdod lleol i, yn rhagweld diffyg ariannol o £12.5 miliwn ar gyfer y flwyddyn ariannol nesaf. Er bod y gyllideb ddrafft yn dyrannu £40 miliwn drwy grant arbennig i awdurdodau lleol ar gyfer mynd i'r afael â phwysau mewn gofal cymdeithasol yn 2020-21, ni lwyddodd y £30 miliwn a ddyrannwyd drwy grantiau i awdurdodau lleol y llynedd i fynd i'r afael â'r pwysau hyn mewn gofal cymdeithasol. Felly, mae'n debyg ei fod yn gwestiwn amlwg iawn ar fy rhan: pam eich bod yn meddwl y bydd £40 miliwn yn ddigon i helpu'r awdurdodau lleol hyn i gyflawni eu dyletswyddau, yn enwedig o gynnwys eu dyletswyddau tuag at ofalwyr a phlant sy'n derbyn gofal?
English: Diolch, Llywydd. Minister, I wanted to enquire about the thinking behind how our pay scales for hospital doctors differ from those in England, and the impact that this has on recruitment and retention. I note that, for the first-year foundation doctors, our scales are between £1,300 and £1,500 higher per year than in England, but don't doctors look through that and see that at the end of that foundation year as they go into the second foundation year, in England they get approximately a £2,800 increase compared to only £700 in Wales? That then leaves them around £600 per year less than equivalents would get in England. And that continues to the specialty registrars, where they start about £600 less than in England, and then at the top of the highest pay point, it's about £1,000 less than in England. When I speak with doctors in Wales, I often find that their perception of the difference between the pay scales and an idea that somehow pay is significantly less in Wales is out of all proportion to the relatively small amount of those differences I've just described, and I wonder if, therefore, there may be a negative impact on recruitment and retention, which is out of all proportion to the modest amount of savings made by the lower pay scales I've described.
Welsh: Diolch, Lywydd. Weinidog, roeddwn yn awyddus i holi am y meddylfryd sy'n sail i'r rheswm pam fod ein graddfeydd cyflog ar gyfer meddygon mewn ysbytai yn wahanol i'r rheini a geir yn Lloegr, a'r effaith y mae hyn yn ei chael ar recriwtio a chadw staff. Ar gyfer meddygon sylfaen y flwyddyn gyntaf, nodaf fod ein graddfeydd rhwng £1,300 a £1,500 yn uwch y flwyddyn nag yn Lloegr, ond onid yw meddygon yn edrych y tu hwnt i hynny ac yn gweld, ar ddiwedd y flwyddyn sylfaen honno wrth iddynt fynd i mewn i'r ail flwyddyn sylfaen, eu bod yn cael cynnydd o oddeutu £2,800 yn Lloegr o gymharu â £700 yn unig yng Nghymru? Mae hynny wedyn yn gadael oddeutu £600 y flwyddyn yn llai iddynt nag y byddai meddygon cyfatebol yn ei gael yn Lloegr. Ac mae hynny'n parhau hyd at gofrestryddion arbenigol, lle maent yn dechrau ar oddeutu £600 yn llai nag yn Lloegr, ac yna ar frig y pwynt cyflog uchaf, mae'r cyflog oddeutu £1,000 yn llai nag yn Lloegr. Pan fyddaf yn siarad â meddygon yng Nghymru, rwy'n aml yn gweld bod eu canfyddiad o'r gwahaniaeth rhwng y graddfeydd cyflog a'r syniad fod cyflog rywsut yn sylweddol is yng Nghymru yn gwbl anghymesur â'r gwahaniaethau cymharol fychan hynny rwyf newydd eu disgrifio, a tybed, felly, a yw hynny'n awgrymu effaith negyddol ar recriwtio a chadw staff, sy'n gwbl anghymesur â'r swm cymedrol o arbedion a wneir yn sgil y graddfeydd cyflog is a ddisgrifiais.
English: I thank the Minister for his reply. If I may turn to the particular issue in light of that of pensions, I think it was when the Minister was standing in for the First Minister at a previous First Minister's questions that I asked him about what had happened in England to pay those extra costs that doctors were finding and would we be doing similar in Wales. I see that we now are doing so; there's been a ministerial direction for that to happen. But I just wondered if I could highlight a key difference between what we're doing in Wales and the position for the UK Government for England, as I raised with the Finance Minister earlier in committee, in that, for the UK Government, it is essentially an accounting transaction between the NHS for England and the Treasury. Whereas, for us in Wales, don't we face the same cliff edge that doctors face themselves, and they choose not to take on extra sessions, because the impacts on their pensions of those extra sessions are so much greater that it costs them money to do so? And the marginal costs of those sessions are huge because of the way that they interact with the pension system. Isn't that also the case for Welsh Government if they choose to pay that tax? And is it a cost-effective way, certainly, of anything beyond the very short term, of our spending Welsh taxpayers' money on these very substantial sums to pay pension tax to UK Government when we're only getting modest increases in the number of sessions delivered by doctors out of that?
Welsh: Diolch i'r Gweinidog am ei ateb. Os caf droi at fater penodol pensiynau, credaf mai pan fu'r Gweinidog yn dirprwyo dros y Prif Weinidog mewn cwestiynau blaenorol i'r Prif Weinidog y gofynnais iddo am yr hyn a ddigwyddodd yn Lloegr i dalu'r costau ychwanegol hynny i feddygon, ac a fyddem yn gwneud yr un peth yng Nghymru. Rwy'n gweld ein bod yn gwneud hynny bellach; cafwyd cyfarwyddyd gweinidogol i hynny ddigwydd. Ond tybed a gaf fi dynnu sylw at wahaniaeth allweddol rhwng yr hyn a wnawn yng Nghymru a'r sefyllfa i Lywodraeth y DU yn Lloegr, fel y crybwyllais wrth y Gweinidog Cyllid yn gynharach yn y pwyllgor, yn yr ystyr mai trafodiad cyfrifyddu rhwng GIG Lloegr a'r Trysorlys ydyw i Lywodraeth y DU yn y bôn. Ar y llaw arall, i ni yng Nghymru, onid ydym yn wynebu'r un clogwyn ag y mae meddygon eu hunain yn ei wynebu, ac maent yn dewis peidio ag ymgymryd â sesiynau ychwanegol, gan fod effeithiau'r sesiynau ychwanegol hynny ar eu pensiynau gymaint yn fwy fel bod gwneud hynny'n costio arian iddynt? Ac mae costau ymylol y sesiynau hynny'n enfawr oherwydd y ffordd y maent yn rhyngweithio â'r system bensiynau. Onid yw hynny'n wir hefyd i Lywodraeth Cymru os ydynt yn dewis talu'r dreth honno? Ac a yw'n sicr yn ffordd gost-effeithiol, ar gyfer unrhyw beth y tu hwnt i'r tymor byr iawn, o wario arian trethdalwyr Cymru ar y symiau sylweddol iawn hyn i dalu treth pensiwn i Lywodraeth y DU a ninnau ond yn cael cynnydd cymedrol yn nifer y sesiynau a ddarperir gan feddygon yn sgil hynny?
English: We support a range of activities to drive service improvement, examples of which were set out in my statements of 19 November 2019, 8 October 2019, and 16 July 2019. Our priority is to ensure that people in the Cwm Taf Morgannwg University Health Board area receive health services that deliver the best possible outcomes and experience.
Welsh: Rydym yn cefnogi ystod o weithgareddau i hybu gwelliant gwasanaethau, a nodwyd enghreifftiau o hynny yn fy natganiadau ar 19 Tachwedd 2019, 8 Hydref 2019, a 16 Gorffennaf 2019. Ein blaenoriaeth yw sicrhau bod pobl yn ardal Bwrdd Iechyd Prifysgol Cwm Taf Morgannwg yn cael gwasanaethau iechyd sy'n darparu'r canlyniadau a'r profiad gorau posibl.
English: Minister, I have a question about the state of perinatal care, and I fear this situation is the norm, and not the exception. A constituent has contacted me with one of the most distressing accounts of being failed by the NHS that I've come across. She says that the love for her children is the only thing that stopped her ending her life. The woman concerned is also being supported by the Birth Trauma Association, who've been shocked by the repeated failings, the lack of improving access to psychological therapies and the inability of mothers to self-refer. I have written to the chief executive of the trust, to try and get justice on this individual case, but I think this matter highlights a general lack of perinatal care facilities here in Wales - a matter that was highlighted by my much missed colleague Steffan Lewis, many, many years ago. So, do you agree with me and with Steffan that there needs to be an urgent improvement in perinatal care in Wales, and if you do agree, how do you intend to do it?
Welsh: Weinidog, mae gennyf gwestiwn am gyflwr gofal amenedigol, ac mae arnaf ofn mai'r sefyllfa hon yw'r norm, yn hytrach na'r eithriad. Mae etholwr wedi cysylltu â mi gydag un o'r enghreifftiau mwyaf torcalonnus i mi glywed amdani o fethiannau'r GIG. Dywed mai cariad tuag at ei phlant yw'r unig beth a'i rhwystrodd rhag dod â'i bywyd i ben. Mae'r fenyw dan sylw hefyd yn cael cefnogaeth gan y Birth Trauma Association, sydd wedi'u synnu gan y methiannau niferus, y diffyg gwelliant o ran mynediad at therapïau seicolegol ac anallu mamau i hunangyfeirio. Rwyf wedi ysgrifennu at brif weithredwr yr ymddiriedolaeth, i geisio cael cyfiawnder mewn perthynas â'r achos unigol hwn, ond credaf fod y mater yn tynnu sylw at ddiffyg cyffredinol o gyfleusterau gofal amenedigol yma yng Nghymru - mater a amlygwyd sawl blwyddyn yn ôl gan fy nghyd-Aelod, Steffan Lewis, y mae llawer o hiraeth ar ei ôl. Felly, a ydych yn cytuno â mi a chyda Steffan fod angen gwella gofal amenedigol yng Nghymru ar frys, ac os ydych yn cytuno, sut y bwriadwch wneud hynny?
English: Well, obviously, I don't know the individual circumstances that the Member has referred to, and if she wants me to take an interest, then I'll be happy to do so in the individual matter. I'd be interested in knowing, but I'd need the permission of her and her constituent to do so, and what the response is to the complaints and concerns that have been raised. When it comes to what we do about it, we have invested significantly in community perinatal care, but there is the challenge about delivering the mother and baby unit that we're committed to doing, but that's only one part of the jigsaw, and it's part of the overall improvement. So, yes, I do believe that they need to be improved. I have written to the Children, Young People and Education Committee to set out where we are. There's some disappointment about the pace and scale of change, and I'm looking at an interim solution before a permanent one is in place on the inpatient care. And I committed again today in budget scrutiny with the Health, Social Care and Sport Committee to make sure that they're copied in when I provide a further update to the children and young people's committee. But this is a significant area of activity and of improvement activity, as well. The perinatal lead that we have in place, Sharon Fernandez, a recognised health visitor, is actually helping to drive some of that improvement. I'd be more than happy to write to the Member with more detail on that programme if that would be helpful.
Welsh: Wel, yn amlwg, nid wyf yn ymwybodol o'r amgylchiadau unigol y cyfeiria'r Aelod atynt, ac os yw'n awyddus i mi roi sylw i'r mater unigol hwnnw, rwy'n fwy na pharod i wneud hynny. Byddai gennyf ddiddordeb mewn gwybod, ond byddai angen ei chaniatâd hi a'i hetholwr arnaf i wneud hynny, a beth yw'r ymateb i'r cwynion a'r pryderon a godwyd. O ran yr hyn a wnawn yn ei gylch, rydym wedi buddsoddi'n sylweddol mewn gofal amenedigol cymunedol, ond ceir her hefyd ynghylch darparu'r uned mamau a babanod rydym wedi ymrwymo i'w wneud, ond un rhan o'r jig-so yn unig yw hynny, ac mae'n rhan o'r gwelliant cyffredinol. Felly, ydw, rwy'n credu bod angen eu gwella. Rwyf wedi ysgrifennu at y Pwyllgor Plant, Pobl Ifanc ac Addysg i nodi ein sefyllfa ar hyn o bryd. Cafwyd rhywfaint o siom ynghylch cyflymder a graddfa'r newid, ac rwy'n edrych ar ateb dros dro cyn y gellir rhoi un parhaol ar waith ar ofal cleifion mewnol. Ac ymrwymais eto heddiw yn y sesiwn graffu ar y gyllideb gyda'r Pwyllgor Iechyd, Gofal Cymdeithasol a Chwaraeon i sicrhau eu bod hwythau'n cael gwybod pan fyddaf yn darparu diweddariad pellach i'r pwyllgor plant a phobl ifanc. Ond mae hwn yn faes sylweddol o weithgarwch ac o weithgarwch gwella hefyd. Mae'r arweinydd amenedigol sydd gennym ar waith, Sharon Fernandez, ymwelydd iechyd cydnabyddedig, yn helpu i hybu rhywfaint o'r gwelliant. Rwy'n fwy na pharod i ysgrifennu at yr Aelod gyda mwy o fanylion am y rhaglen os yw hynny o ddefnydd.
English: Minister, a few months ago, I asked you about the discrepancy in ambulance discharge times for my constituents attending the Princess of Wales Hospital, as compared to those attending other hospitals in Cwm Taf Morgannwg. Now I've had a freedom of information response showing that my constituents who live in the Bridgend County Borough Council area are waiting far longer for orthopaedic surgery than those living elsewhere within the Cwm Taf Morgannwg area. The wait for knee replacements, new hips and shoulder surgery is nine months for residents in the old Cwm Taf area. My constituents, however, are having to wait twice as long as that, and in the case of knee replacement, a minimum of two years. Cwm Taf Morgannwg have started to outsource the simpler cases to private hospitals - let's hear the howls of indignation now - and by organising weekend work at Princess of Wales Hospital. But are you happy with the inequities of provision within one health board?
Welsh: Weinidog, ychydig fisoedd yn ôl, gofynnais i chi am yr anghysondeb mewn amseroedd rhyddhau o ambiwlansys i fy etholwyr sy'n mynychu Ysbyty Tywysoges Cymru, o gymharu â'r rheini sy'n mynychu ysbytai eraill yn ardal Cwm Taf Morgannwg. Nawr, cefais ymateb rhyddid gwybodaeth sy'n dangos bod fy etholwyr sy'n byw yn ardal Cyngor Bwrdeistref Sirol Pen-y-bont ar Ogwr yn aros llawer mwy am lawdriniaeth orthopedig na'r rheini sy'n byw mewn mannau eraill yn ardal Cwm Taf Morgannwg. Mae'r cyfnod aros am ben-glin newydd, clun newydd a llawdriniaeth ar yr ysgwydd yn naw mis i drigolion hen ardal Cwm Taf. Fodd bynnag, mae'n rhaid i fy etholwyr aros ddwywaith yn hwy na hynny, ac o leiaf ddwy flynedd i gael pen-glin newydd. Mae Cwm Taf Morgannwg wedi dechrau rhoi'r achosion symlach ar gontract allanol i ysbytai preifat - gadewch i ni glywed y floedd o ddicter nawr - a thrwy drefnu gwaith ar y penwythnos yn Ysbyty Tywysoges Cymru. Ond a ydych chi'n fodlon ag annhegwch y ddarpariaeth o fewn un bwrdd iechyd?
English: No, there's not just a challenge about it within one health board, but the broader improvement we know is required, in particular when it comes to joint replacement surgery, in a number of different parts of Wales. That's part of the reason why we're looking not just at the planned care improvement activity, but what that means in terms of reorganising the range of our services in hospitals, and actually finally getting to the point of understanding how we get to have a planned care system that isn't overloaded and interrupted by emergency care. So we're going to need to look again and be able to deliver some planned care activities where we don't have emergency care taking place on the same site. Now, that's part of the challenge not just for one health board but for health boards generally. That's part of the reason why I've required health boards to look together, regionally, to plan some of those activities as well, and I fully expect to be updating Members in the course of the year on what that is likely to mean, because I want to see improvement in every part of the country, not just within one health board area.
Welsh: Na, nid mewn un bwrdd iechyd y mae'r her yn hyn o beth, ond yn y gwelliant ehangach y gwyddom fod ei angen mewn sawl gwahanol ran o Gymru, yn enwedig o ran llawdriniaethau ar y cymalau. Dyna ran o'r rheswm pam ein bod yn edrych nid yn unig ar y gwaith o wella gofal wedi'i gynllunio, ond yr hyn y mae hynny'n ei olygu o ran ad-drefnu ein hystod o wasanaethau mewn ysbytai, a chyrraedd pwynt o'r diwedd lle rydym yn deall sut i gael system gofal wedi'i gynllunio nad yw gofal brys yn ymyrryd arni ac yn ei gorlwytho. Felly bydd angen i ni edrych eto a gallu cyflawni peth gweithgarwch gofal wedi'i cynllunio lle nad oes gennym ofal brys yn digwydd ar yr un safle. Nawr, mae hynny'n rhan o'r her nid i un bwrdd iechyd yn unig ond i fyrddau iechyd yn gyffredinol. Dyna ran o'r rheswm pam rwyf wedi'i gwneud yn ofynnol i fyrddau iechyd weithio gyda'i gilydd, yn rhanbarthol, i gynllunio rhai o'r gweithgareddau hynny hefyd, ac rwy'n disgwyl rhoi diweddariad i'r Aelodau yn ystod y flwyddyn ar yr hyn y mae hynny'n debygol o'i olygu, gan fy mod am weld gwelliant ym mhob rhan o'r wlad, nid mewn un ardal bwrdd iechyd yn unig.
English: Performance against emergency department access targets is not where we, the public or the NHS want it to be and I have made clear my expectation with health boards of the requirement for continuous improvement. We continue to work with all stakeholders to support the delivery of a whole-system improvement.
Welsh: Nid yw'r perfformiad yn erbyn targedau mynediad adrannau brys ar y lefel rydym ni, y cyhoedd na'r GIG am iddo fod ac rwyf wedi nodi fy nisgwyliad yn glir wrth y byrddau iechyd ynglŷn â'r angen am welliant parhaus. Rydym yn parhau i weithio gyda'r holl randdeiliaid i gefnogi'r gwaith o gyflawni gwelliant system gyfan.
English: Thank you. Minister, A&E has seen a decade of decline in Wales. The percentage of patients seen within the four-hour target time has fallen from 90.9 per cent in October 2009 to 74.4 per cent in November 2019. The sirens are screeching loudest in Betsi Cadwaladr University Health Board, which has fallen from 93.7 per cent in October 2009 to 72.2 per cent last November. The reality is even worse in some hospitals, especially Ysbyty Glan Clwyd, which is now the worst performing A&E in Wales. Not once has this hospital hit the 95 per cent target. What urgent actions will you take in conjunction with the chief executive of the health board to review and reform the A&E department at Ysbyty Glan Clwyd?
Welsh: Diolch. Weinidog, mae adrannau damweiniau ac achosion brys wedi gweld degawd o ddirywiad yng Nghymru. Mae canran y cleifion sy'n cael eu gweld o fewn yr amser targed o bedair awr wedi gostwng o 90.9 y cant ym mis Hydref 2009 i 74.4 y cant ym mis Tachwedd 2019. Mae'r seirenau'n sgrechian uchaf ym Mwrdd Iechyd Prifysgol Betsi Cadwaladr, sydd wedi gostwng o 93.7 y cant ym mis Hydref 2009 i 72.2 y cant fis Tachwedd diwethaf. Mae'r realiti hyd yn oed yn waeth mewn rhai ysbytai, yn enwedig Ysbyty Glan Clwyd, sef yr adran ddamweiniau ac achosion brys sy'n perfformio waethaf yng Nghymru bellach. Nid yw'r ysbyty hwn erioed wedi cyrraedd y targed o 95 y cant. Pa gamau brys y byddwch yn eu cymryd ar y cyd â phrif weithredwr y bwrdd iechyd i adolygu a diwygio'r adran ddamweiniau ac achosion brys yn Ysbyty Glan Clwyd?
English: Well, I don't think it's a question of a single department being the issue in question, but there is improvement work taking place on peer leadership and exchange between the three departments in north Wales. There's been outside intervention together as well over the course of not just last winter, but this winter, too. You'll also have seen the measures we've taken, for example, with the Red Cross and pharmacy intervention within each of the emergency departments as well. If you look at the - [ Interruption.]
Welsh: Wel, ni chredaf fod y broblem dan sylw'n ymwneud ag un adran yn unig, ond mae gwaith gwella'n mynd rhagddo ar arweinyddiaeth gan gymheiriaid a chyfnewid rhwng y tair adran yng ngogledd Cymru. Cafwyd ymyrraeth allanol ar y cyd hefyd nid yn unig yn ystod y gaeaf diwethaf, ond y gaeaf hwn yn ogystal. Byddwch hefyd wedi gweld y camau rydym wedi'u cymryd, er enghraifft, gyda'r Groes Goch ac ymyrraeth fferylliaeth ym mhob un o'r adrannau achosion brys. Os edrychwch ar y - [ Torri ar draws.]
English: And if you look at the challenges that exist right across the United Kingdom - [ Interruption.]
Welsh: Ac os edrychwch ar yr heriau sy'n bodoli ledled y Deyrnas Unedig - [ Torri ar draws.]
English: Can we allow the Minister to respond to the question, please?
Welsh: A gawn ni ganiatáu i'r Gweinidog ymateb i'r cwestiwn, os gwelwch yn dda?
English: If you look at the challenges right across the United Kingdom, you'll see exactly the same pressure right across the system, both in England, Scotland and Northern Ireland, where each system talks and does honestly reflect the challenges that it has. I think when you look at the work that I'll be able to confirm early in this year on reforming and improving emergency care, you'll see we have listened to our clinicians, we're looking at new ways to improve, and of course the statement that I've made today sets out a range of improvement actions that will take place not just at the front door, but through our whole system. So I think you can already see action that is being taken, and there'll be more that I'll announce in the next coming months.
Welsh: Os edrychwch ar yr heriau ledled y Deyrnas Unedig, fe welwch yr un pwysau'n union ar draws y system, yn Lloegr, yr Alban a Gogledd Iwerddon, lle mae pob system yn siarad ac yn adlewyrchu'n onest yr heriau sy'n ei hwynebu. Pan edrychwch ar y gwaith y byddaf yn gallu ei gadarnhau yn gynnar eleni ar ddiwygio a gwella gofal brys, credaf y byddwch yn gweld ein bod wedi gwrando ar ein clinigwyr, rydym yn edrych ar ffyrdd newydd o wella, ac wrth gwrs, mae'r datganiad a wneuthum heddiw yn nodi ystod o gamau gwella a fydd yn mynd rhagddynt nid yn unig wrth y drws blaen, ond drwy ein system gyfan. Felly credaf y gallwch weld camau sy'n cael eu cymryd eisoes, a byddaf yn cyhoeddi rhagor dros y misoedd nesaf.